72 
Slimhinde. I det hele taget synes de kun at vokse lidt i de første 
Dage efter Overførelsen til Rottens Fordøjelseskanal, men hertil 
kommer jeg senere tilbage. 
Formen er slank (fig. 15); den tager kun lidt af i Tykkelse 
fortil, bagtil først i Analregionen, hvor den hurtig smalner af og 
danner den langstrakt kegleformede Hale. Forenden er allerede i 
Bygning og Udseende omtrent som hos den voksne (fig. 15). Halen 
ender hyppigst med to tilspidsede, papilagtige Fremspring, men disse 
Vedhængs Form varierer betydeligt hos de forskellige Individer. 
Ikke sjældent er der tre Fremspring, der dog kan være ulige store. 
og undertiden kan det være meget vanskeligt at konstatere, hvorvidt 
der er to eller tre. Undertiden ses en ejendommelig, vingeagtig 
Promineus, der er takket eller frynset i Randen. 
Fig. 15. Larve fra Kakerlakmuskulatur. oe. Spiserør; 1. Tarm; 9. Genital- 
anlæg; excp. Ekskretionspore. 
Pharynx er relativt længere end hos den voksne Orm, og dens 
Chitin-Intima relativt sværere; man kan undertiden komme til at 
tænke paa Forholdet hos Bhabditiderne; hvorvidt Gennemsnittet er 
prismatisk, har det dog ikke været mig muligt at konstatere. 
Oesophagus er paa dette Udviklingstrin omtrent af samme Længde 
som Tarmen, hyppigst dog noget kortere; under de følgende Dages 
Udvikling vokser dette dog hurtigere end Tarmen, idet navnlig 
Dyrets forreste Halvdel tiltager i Længde, saa at der kommer et 
Tidspunkt, hvor det overgaar Tarmen en Del i Længde. Set 
vokser nemlig den bageste Del af Dyrets Legeme, saa at Spise- 
rørets relative Længde efterhaanden tager af. Det har allerede hos 
den indkapslede Larve samme Form som hos det voksne Dyr; dets 
forreste Afsnit er tyndt, og det gaar med en ret pludselig Udvidelse 
over i den tykkere, proksimale Del. Nerveringen ses tydeligt, og 
midt imellem denne og Grænsen mellem Spiserørets tynde 08 tykke 
Del findes Ekskretionsporen (fig. 16).  Genitalanlægget Ses som 
